### *Výbor Národnej rady Slovenskej republiky*

 ***pre vzdelávanie, vedu, mládež a šport***

 15. schôdza výboru

 Číslo: CRD - 1719/2011

**Výpis**

**zo zápisnice z 15. schôdze Výboru Národnej rady Slovenskej republiky pre vzdelávanie, vedu, mládež a šport konanej dňa 16. júna 2011**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre vzdelávanie, vedu, mládež a šport**

**prerokoval** vládny návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony **(tlač 340) – druhé čítanie** a na návrh určeného spravodajcu M. Beblavého hlasoval o návrhu uznesenia uvedeného v prílohe.

 Výbor Národnej rady Slovenskej republiky pre vzdelávanie, vedu, mládež a šport **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny prítomných členov výboru** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

 Z  celkového počtu 13 poslancov Výboru Národnej rady Slovenskej republiky pre vzdelávanie, vedu, mládež a šport bolo prítomných 12 poslancov. Za návrh predneseného uznesenia hlasovali 6 poslanci, nikto nebol proti, 6 poslanci sa zdržali hlasovania.

 Iný návrh nebol podaný.

 Andrej **Kolesík** Dušan **Čaplovič**

 overovateľ výboru predseda výboru

***Výbor Národnej rady Slovenskej republiky***

 ***pre vzdelávanie, vedu, mládež a šport***

 15. schôdza výboru

 Číslo: CRD - 1719/2011

**Návrh**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**zo  16. júna 2011**

Výbor Národnej rady Slovenskej republiky pre vzdelávanie, vedu, mládež a šport **prerokoval** vládny návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony **(tlač 340) – druhé čítanie**

### súhlasí

 s vládnym návrhom zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony **(tlač 340) – druhé čítanie**

### odporúča Národnej rade Slovenskej republiky

predmetný vládny návrh zákona **schváliť v znení pozmeňujúcich a doplňujúcich návrhov** uvedených v prílohe tohto uznesenia

### ukladá predsedovi výboru

predložiť určenému gestorskému výboru (Výbor Národnej rady Slovenskej republiky pre sociálne veci) informáciu o výsledku prerokovania návrhu zákona vo výbore.

 Andrej **Kolesík** Dušan **Čaplovič**

 overovateľ výboru predseda výboru

**Príloha k návrhu uzneseniu**

**Pozmeňujúce a doplňujúce návrhy**

**k vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 340) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I  novelizačný bod 26 znie:

„26. V § 48 odsek 6 znie:

„(6) Ďalšie predĺženie alebo opätovné dohodnutie pracovného pomeru na určitú dobu do troch rokov alebo nad tri roky s vysokoškolským učiteľom alebo tvorivým zamestnancom vedy, výskumu a vývoja je možné aj vtedy, ak je na to objektívny dôvod vyplývajúci z povahy činnosti vysokoškolského učiteľa alebo tvorivého zamestnanca vedy, výskumu a vývoja podľa osobitného predpisu.“.“.

1. V čl. I sa vypúšťa novelizačný bod 27.

Odôvodnenie k bodom 1 a 2:

V rozsudku (Alonso) v právnej veci C- 307/05 zo dňa 13. septembra 2007 v bode 53 Súdny dvor Európskej únie výslovne uznal za objektívne dôvody aj legitímny cieľ sociálnej politiky členského štátu, pritom uvedený legitímny cieľ sociálnej politiky členského štátu v bode 53 citovaného rozsudku uvádza alternatívne popri okolnostiach súvisiacich s osobitným charakterom úloh, na splnenie ktorých boli zmluvy na určitú dobu uzatvorené.

K základnému statusu vysokoškolských učiteľov a vedcov patrí v prípade učiteľov uskutočňovanie kvalitnej pracovnej – pedagogickej činnosti a v oboch prípadoch sústavná vedecká práca. Táto kvalita u jednotlivých vysokoškolských učiteľov a vedcov môže mať dynamický charakter smerom nielen k zlepšeniu, ale aj k zhoršeniu. Od kvalitného plnenia úloh vo vedeckej činnosti závisí aj úspešnosť akreditačného posudzovania vysokoškolského pracoviska respektíve financovanie vedeckých pracovísk.

1. V čl. I sa za novelizačný bod 42 vkladá nový novelizačný bod 43, ktorý znie:

„43. V § 63 ods. 1 písm. d) treťom bode sa za slovo „určené“ vkladajú slová „osobitným predpisom alebo“.“.

Návrh umožňuje zavádzať a aplikovať sektorové systémy hodnotenia prostredníctvom osobitného predpisu a je relevantný najmä pre vysoké školy, prípadne SAV.

 V súvislosti s navrhovanými zmenami je potrebné prečíslovať novelizačné body v čl. I. Navrhované zmeny je nevyhnutné zohľadniť aj v článku VI o účinnosti.

1. V čl. I  novelizačný bod 78 znie:

„78. § 103 vrátane nadpisu znie:

„§ 103

Základná výmera dovolenky

(1) Základná výmera dovolenky je najmenej päť týždňov.

(2) Dovolenka riaditeľa školy, riaditeľa školského výchovno-vzdelávacieho zariadenia, riaditeľa špeciálneho výchovného zariadenia a ich zástupcov, učiteľa, pedagogického asistenta, majstra odbornej výchovy a vychovávateľa je najmenej osem týždňov v kalendárnom roku.“.“.

1. Za článok IV sa vkladá nový článok V, ktorý znie:

„Čl. V

Zákon č. 400/2009 Z. z. o štátnej službe a o zmene a doplnení niektorých zákonov v znení

zákona č. 151/2010 Z. z., zákona č. 500/2010 Z. z., zákona č. 505/2010 Z. z., zákona č. 547/2010 Z. z., zákona č. 33/2011 Z. z. a zákona č. 48/2011 Z. z. sa mení takto:

V § 67 odsek 1znie:

„(1) Základná výmera dovolenky štátneho zamestnanca je najmenej päť týždňov.“.“.

Ďalšie novelizačné články sa následne prečíslujú.

1. Článok VI znie:

„Čl. VI

Tento zákon nadobúda účinnosť 1. septembra 2011 okrem sedemdesiateho ôsmeho bodu v čl. I a čl. V, ktoré nadobúdajú účinnosť 1. januára 2012.“.

 Navrhovanou úpravou v § 103 Zákonníka práce a v § 67 zákona č. 400/2009 Z. z. o štátnej službe sa odstraňuje diskriminácia mladších zamestnancov v nároku na dovolenku. Všetci zamestnanci bez ohľadu na vek majú mať rovnakú výmeru dovolenky najmenej 5 týždňov.